L 58/1474
LT
Europos Sąjungos oficialusis leidinys
2023 2 23
KOMISIJA BANDOMIEJI PROJEKTAI
PP 07 — SKYRIUS INVESTAVIMAS Į ŽMONES, SOCIALINĖ SANGLAUDA IR VERTYBĖS (tęsinys) PP 07 23
(tęsinys)
PP 07 23 02
(tęsinys) — darbuotojų sveikatos gerinimas ir jų streso mažinimas, — palankesnių sąlygų ilgesnei karjerai sudarymas, — naujų darbo vietų kūrimas, — amžiaus piramidės įmonėje atjauninimas, — reikalavimus atitinkančių organizacijų įgyvendinimas ir visų darbuotojų atsakomybės didinimas (atsižvelgiant į tai, kad vadovai paprastai dirbtų mažiau, o tai suteikia galimybę padidinti visiems darbuotojams tenkančią atsakomybę), — galimybės mokytis visą gyvenimą (ypač MVĮ) didinimas, — dažnesnis naudojimasis brangiausiomis mašinomis, taip pat atidarymo klientams valandinės amplitudės didinimas.
Kokie yra šios patirties rezultatai?
Kokių būta laimėjimų?
Kokių būta nesėkmių?
Šio bandomojo projekto tikslas – kuo išsamiau ir pragmatiškiau įvertinti eksperimentus, susijusius su darbo laiko organizavimu.
Ši analizė bus pateikta socialinių ir politinių sprendimų priėmėjams.
Analizė taip pat bus pateikta mokomojoje medžiagoje (infografikai, vaizdo įrašai ir t. t.), kad plačioji visuomenė būtų informuojama apie įvairiose valstybėse narėse novatoriškose įmonėse taikomą gerąją patirtį.
Šis bandomasis projektas konkrečiai apims susitikimų su įvairiais suinteresuotaisiais subjektais, susijusiais su darbo laiko politikos įgyvendinimu, organizavimą, t. y. susitikimų su darbdaviais, sprendimus priimančiais asmenimis, akademinės bendruomenės atstovais, profesinėmis sąjungomis ir kt., siekiant dokumentuoti šios politikos poveikį įvairiems visuomenės komponentams.
Šie susitikimai bus dokumentuojami ir matomi kuo didesniam žmonių skaičiui, visų pirma per seminarus, internetinius seminarus, vaizdo įrašus ir viešai skelbiamus pranešimus.
Šio bandomojo projekto poveikis bus vertinamas pagal auditoriją, kurią sutelkė ši įvairi parengta mokomoji medžiaga.
Dėl darbo laiko organizavimo kai kuriose šalyse kartais gali kilti socialinė įtampa.
Dokumentavimo darbas, suteikiantis galimybę darbdaviams, darbuotojams ir kitiems suinteresuotiesiems subjektams išsakyti savo nuomonę remiantis sėkminga konkrečia patirtimi įvairiuose sektoriuose (MVĮ ir didelėse įmonėse, viešajame ir privačiajame sektoriuose, socialinės ekonomikos sektoriuje ir t. t.), gali labai teigiamai prisidėti prie Europos socialinio dialogo.
Šį bandomąjį projektą sudarys du pagrindiniai etapai:
1. pirmieji susitikimai keliose šalyse (bent jau: Vokietijoje, Švedijoje, Prancūzijoje, Ispanijoje, Belgijoje, Portugalijoje, Nyderlanduose ir Čekijos Respublikoje...) ir seminarai įvairiuose Europos miestuose bus surengti 2023 m.;
2. pirmieji rašytiniai dokumentai, infografikai ir vaizdo įrašai bus paskelbti 2024 m.